Úlohy k matematicko-brannej hre Pátrači.

* Záhrada tvaru štvorca má obvod 112 cm. Aký je jej obsah? Z čísla, ktoré vám vyšlo vypočítajte ciferný súčet. Ak vám vyšiel ciferný súčet dvojciferné číslo, opäť sčítajte cifry až dovtedy, kým nedôjdete k jednocifernému číslu. K tomuto číslu pripočítajte číslo 1. V abecednom zozname žiakov vašej triedy je pod číslom, ktoré vám vyšlo zapísaný váš spolužiak. Začiatočné písmeno jeho mena je písmeno tajničky.
* Ak je obsah štvorca 9 m², tak strana štvorca je .........V strednom rade odpočítaj od poslednej lavice lavicu s výsledkom. Na nej nájdeš nálepku s písmenom, ktoré patrí do tajničky.
* Na 1 m2 dlažby treba 35 dlaždíc. Koľko ich bude treba na chodník 0,25 km dlhý a 2 m široký? Výsledok vydeľte číslom 500. Z toho, čo vám vyjde vypočítajte ciferný súčet. Vedľa triedy s týmto číslom a začiatočným písmenom v abecede je nástenka, na tejto nástenke je plagát o dvoch významných bratoch našich

dejín, prostredné písmeno brata, ktorý je na plagáte napísané druhé v poradí je písmeno tajničky.

* V parku je záhon tvaru obdĺžnika s rozmermi 3,5m a 2m. Koľko metrov pletiva potrebujeme na oplotenie tohto záhona? Vedľa  triedy s číslom z celej časti výsledku a prvým písmenom v abecede je nástenka, na ktorej diplom s čestným uznaním z jednej súťaže. Druhé písmeno v poradí v názve tejto súťaže je písmeno tajničky.
* Písmeno, ktorým značíme obvod geometrického útvaru je písmeno tajničky.